ฆ่าชิงจยย. หนุ่มวัย 29 พบเป็นศพ กลางเขตรักษาพันธุ์สัตว์ป่าอุ้มผาง
คนร้าย ฆ่าชิงจยย. หนุ่มวัย 29 ปี กลางเขตรักษาพันธุ์สัตว์ป่าอุ้มผาง จ.ตาก หลังเมื่อวันจันทร์ญาติมาแจ้งความกับจนท.ว่า ผู้ตายขับจยย.ออกไปหาของป่า ก่อนพบแต่ศพแต่รถจยย.หายไป  ตร.เร่งล่าตัวฆาตกร  ,เมื่อเวลา 15.00 น วันที่ 16 พ.ย. พ.ต.อ.ชนะชัย เสรีพงศ์ ผกก.สภ.อุ้มผาง จ.ตาก รับแจ้งเหตุฆ่ากันตาย บริเวณเขตรักษาพันธ์สัตว์ป่าอุ้มผาง บ้านใหม่ท่าแพ ม.6 ต.อุ้มผาง จึงนำกำลัง พร้อมทหารและฝ่ายปกครอง ผู้นำหมู่บ้าน เดินทางเข้าไปตรวจสอบ,ที่เกิดเหตุ พบศพนายสุข อัครนันต์กุล อายุ 29 ปี อยู่บ้านหมู่ 6 ต.อุ้มผาง อ.อุ้มผาง จ.ตาก สภาพศพนอนหงายใส่เสื้อยึดสีเขียว นุ่งกางเกงขายาวสีน้ำเงิน มีบาดแผลถูกทุบบริเวณศีรษะเป็นแผลฉกรรจ์จนเสียชีวิต ซึ่งทางเจ้าหน้าที่ตำรวจ สภ.อุ้มผาง ได้นำศพส่งไปชันสูตร ที่โรงพยาบาลอุ้มผาง หาสาเหตุการตายที่แท้จริง ในส่วนของคดีนั้นก่อนหน้านี้ ญาติผู้ตายได้มาแจ้งความกับเจ้าหน้าที่ ว่า ผู้ตายขับขี่รถ จยย.ออกจากบ้านไปเมื่อวันจันทร์ บอกจะไปหาของป่า จนมาพบศพและมอเตอร์ไซด์ก็หายไปด้วย ทางด้าน ผกก.สภ.อุ้มผาง นำชุดสืบสวน ออกตามล่าคนร้ายด้วยตัวเอง.
คนร้าย ฆ่าชิงจยย. หนุ่มวัย 29 ปี กลางเขตรักษาพันธุ์สัตว์ป่าอุ้มผาง จ.ตาก หลังเมื่อวันจันทร์ญาติมาแจ้งความกับจนท.ว่า ผู้ตายขับจยย.ออกไปหาของป่า ก่อนพบแต่ศพแต่รถจยย.หายไป  ตร.เร่งล่าตัวฆาตกร  
ฆ่าชิงจยย.,ศพหนุ่มวัย 29 ปี,เขตรักษาพันธุ์สัตว์ป่าอุ้มผาง,สภ.อุ้มผาง,ตาก,ข่าวทั่วไป